CELEX: 32020D1066
Language: lt
Date: 1595203200000
Title: Tarybos sprendimas (BUSP) 2020/1066 2020 m. liepos 20 d. kuriuo iš dalies keičiamas Sprendimas (BUSP) 2017/2370 dėl paramos Hagos elgesio kodeksui ir balistinių raketų neplatinimui įgyvendinant ES kovos su masinio naikinimo ginklų platinimu strategiją

21.7.2020   
               
               
                  LT
               
               
                  Europos Sąjungos oficialusis leidinys
               
               
                  LI 234/1
               
            
         TARYBOS SPRENDIMAS (BUSP) 2020/1066
         2020 m. liepos 20 d.
         kuriuo iš dalies keičiamas Sprendimas (BUSP) 2017/2370 dėl paramos Hagos elgesio kodeksui ir balistinių raketų neplatinimui įgyvendinant ES kovos su masinio naikinimo ginklų platinimu strategiją
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2017 m. gruodžio 18 d. Taryba priėmė Sprendimą (BUSP) 2017/2370 (1);
                  
               
                     (2)
                  
                  
                     dotacijos susitarimas su „Fondation pour la recherche stratégique“ (FRS) buvo pasirašytas 2017 m. gruodžio 21 d. ir nustoja galioti 2020 m. gruodžio 20 d.;
                  
               
                     (3)
                  
                  
                     2020 m. gegužės 26 d. FRS paprašė pratęsti Sprendimo (BUSP) 2017/2370 įgyvendinimo laikotarpį iki 2021 m. gruodžio 20 d. Prašymo pratęsti priežastis yra COVID-19 pandemija, visų pirma, atsižvelgiant į tai, kad dėl jos buvo atidėta veikla, numatyta to sprendimo 1 straipsnyje, ir kad dėl pandemijos sukeltos nežinios tikslinių šalių nacionalinės administracijos institucijos nėra linkusios tartis dėl tokios veiklos organizavimo;
                  
               
                     (4)
                  
                  
                     Sprendimo (BUSP) 2017/2370 1 straipsnyje nurodytos veiklos tęsimas neturi jokios įtakos finansiniams ištekliams iki 2021 m. gruodžio 20 d.;
                  
               
                     (5)
                  
                  
                     todėl Sprendimas (BUSP) 2017/2370 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2017/2370 5 straipsnio 2 dalis pakeičiama taip:
            
               
                  „2.   Šis sprendimas nustoja galioti 2021 m. gruodžio 20 d.“.
               
            
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. liepos 20 d.
            
               
                  Tarybos vardu
               
               
                  Pirmininkė
               
               J. KLOECKNER
            
         
         
            (1)  2017 m. gruodžio 18 d. Tarybos sprendimas (BUSP) 2017/2370 dėl paramos Hagos elgesio kodeksui ir balistinių raketų neplatinimui įgyvendinant ES kovos su masinio naikinimo ginklų platinimu strategiją (OL L 337, 2017 12 19, p. 28).